
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2991 

31 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ειδικού Διανεμητικού Λογαριασμού στον 

Δικηγορικό Σύλλογο Κυπαρισσίας. 1 

Καθορισμός ωραρίου λειτουργίας Τελωνειακών Αρχών. 2 
Τροποποίηση της υπ’ αριθμ. 50984/7947/22-11-2013 
(Β' 3056) απόφασης «Άδεια οδήγησης, εκπαίδευ¬ 
ση και εξέταση υποψηφίων οδηγών μοτοποδηλά¬ 


των, μοτοσικλετών και αυτοκινήτων». 3 

ΑΠΟΦΑΣΕΙ Σ 

Αριθμ. 68958 (1) 


Σύσταση Ειδικού Διανεμητικού Λογαριασμού 
στον Δικηγορικό Σύλλογο Κυπαρισσίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τη διάταξη του άρθρου 62 του Ν. 4194/2013 «Κώδικας 
Δικηγόρων» (Α' 208). 

2. Το υπ’ αριθμ. 34/15-9-2015 έγγραφο του Δικηγορι¬ 
κού Συλλόγου Κυπαρισσίας, με συνημμένη τη με αριθμ. 
8/7-9-2015 απόφαση του Διοικητικού Συμβουλίου περί 
συστάσεως Ειδικού Διανεμητικού Λογαριασμού, η οποία 
επικυρώθηκε με τη με αριθμ. 1/15-9-2015 απόφαση της 
Γενικής Συνέλευσης του Συλλόγου και 

3. Το γεγονός ότι από την παρούσα απόφαση αυτή 
δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

Άρθρο 1 

1. Συστήνεται Ειδικός Διανεμητικός Λογαριασμός στον 
οποίο θα περιέρχεται η επιδικαζόμενη με τη δικαστι¬ 
κή απόφαση δικαστική δαπάνη (αμοιβή και δικαστική 
δαπάνη) για την παράσταση στις υποθέσεις αναγκα¬ 
στικών απαλλοτριώσεων των δικηγόρων- μελών του 
Δικηγορικού Συλλόγου Κυπαρισσίας. Η παρακράτηση 
θα συντελείται επί της αμοιβής των πληρεξουσίων δικη¬ 
γόρων του καθού η απαλλοτρίωση και επί της δικαστι¬ 
κής δαπάνης, όπως θα καθορίζονται από τη δικαστική 
απόφαση, σε συνδυασμό με τις σχετικές διατάξεις του 
Κώδικα Δικηγόρων. 


2. Το ποσοστό που θα παρακρατείται υπέρ του Δικη¬ 
γορικού Συλλόγου Κυπαρισσίας, από την ως άνω αμοιβή 
και δικαστική δαπάνη του καθού η απαλλοτρίωση, κα¬ 
θορίζεται σε εβδομήντα πέντε τοις εκατό (75%), το δε 
υπόλοιπο ποσοστό του είκοσι πέντε τοις εκατό (25%) 
αποδίδεται στον κατά τα ως άνω δικαιούχο δικηγόρο. 

3. Τα εισπραττόμενα από την παρακράτηση χρηματικά 
ποσά, θα κατατίθενται στον Ειδικό Λογαριασμό από τον 
Πρόεδρο του Δικηγορικού Συλλόγου και επ’ ονόματι του 
Δικηγορικού Συλλόγου, στο υποκατάστημα της Εθνικής 
Τραπέζης στην Κυπαρισσία. 

4. Τα κατά τα ανωτέρω κατατιθέμενα ποσά θα ανα¬ 
λαμβάνονται από τον καταθέσαντα αυτά Πρόεδρο και 
θα διανέμονται δύο φορές το χρόνο, ήτοι κατά μήνα 
Ιούλιο και Δεκέμβριο εκάστου έτους ή και αμέσως μετά 
την κατάθεση, κατόπιν σχετικής αποφάσεως του Διοικη¬ 
τικού Συμβουλίου, η οποία μπορεί να έχει διάρκεια ίση 
με τη διάρκεια της θητείας του Προέδρου, αφαιρουμέ- 
νου του εκάστοτε ποσοστού προκαταβολής φόρου επί 
του διανεμομένου ποσού. 

5. Δικαιούχοι του προϊόντος της διανομής θα είναι μό¬ 
νον οι δικηγόροι που είναι εγγεγραμμένοι στο Μητρώο 
του Συλλόγου, τουλάχιστον δεκαοκτώ (18) μήνες πριν 
την ημερομηνία καταβολής από τον υπόχρεο φορέα στο 
Σύλλογο, διατηρούν δε γραφείο και ασκούν ενεργό δικη¬ 
γορία στην περιφέρεια του Πρωτοδικείου Κυπαρισσίας 
κατά το πιο πάνω διάστημα καθώς και κατά το χρόνο 
της διανομής. Επίσης, δικαιούχοι θα είναι και όσοι απο¬ 
τελούν μέλη του Συλλόγου κατά το χρόνο της σχετικής 
δίκης στην οποία έχουν μετάσχει, ακόμα και αν δεν 
έχουν συμπληρώσει τον ως άνω χρόνο εγγραφής τους 
στο Μητρώο, τηρουμένων των λοιπών προϋποθέσεων. 
Για τους δικαιούχους της διανομής αποφασίζει κάθε 
φορά το Διοικητικό Συμβούλιο με βάση τα διαλαμβα¬ 
νόμενα στην παρούσα παράγραφο. 

6. Σε περίπτωση εξόδου για οποιοδήποτε λόγο από 
τη δικηγορία (παραίτηση λόγω συνταξιοδότησης ή 
διαγραφή από το Μητρώο του Συλλόγου λόγω μετά¬ 
θεσης, διορισμού στο Δημόσιο ή σε άλλη θέση, λόγω 
θανάτου) οι εξερχόμενοι δικαιούχοι και οι κληρονόμοι 
του θανόντος θα μετέχουν μόνον της πρώτης μετά 
την έξοδο διανομής μερίσματος, παύουν δε να έχουν 
δικαίωμα συμμετοχής στις μετέπειτα διανομές. Εξαίρε- 

ση αποτελεί η περίπτωση εξόδου από το λειτούργημα, 
δικηγόρου που χειρίστηκε υπόθεση απαλλοτρίωσης, ο 
οποίος δικαιούται μερίσματος της συγκεκριμένης υπό¬ 
θεσης ανεξαρτήτως του χρόνου διανομής σε σχέση με 
το χρόνο εξόδου. 

Το ποσοστό του είκοσι πέντε τοις εκατό (25%), θα 
καταβάλλεται στο δικαιούχο δικηγόρο παράλληλα με 
το αναλογούν σ’ αυτόν μέρισμα εκ του ποσοστού εβδο¬ 
μήντα πέντε τοις εκατό (75%). 

Άρθρο 2 

1. Συστήνεται Ειδικός Διανεμητικός Λογαριασμός στον 
οποίο θα περιέρχονται οι αμοιβές των δικηγόρων μελών 
του Συλλόγου από την παράστασή τους κατά την υπο¬ 
γραφή των συμβολαίων. Η παρακράτηση θα συντελείται 
επί της αμοιβής των δικηγόρων όπως αυτή καθορίζεται 
από τις σχετικές διατάξεις του Κώδικα Δικηγόρων. 

2. Από την ως άνω αμοιβή, το ποσοστό που θα παρα- 
κρατείται υπέρ του Δικηγορικού Συλλόγου Κυπαρισσίας 
καθορίζεται σε ογδόντα τοις εκατό (80%), το δε υπόλοι¬ 
πο ποσοστό είκοσι τοις εκατό (20%) αποδίδεται στον 
κατά τα ως άνω δικαιούχο δικηγόρο, άλλως κρατείται 
από τον υπογράφοντα δικηγόρο-μέλος του Συλλόγου. 

3. Τα εισπραττόμενα από την παρακράτηση χρηματικά 
ποσά κατατίθενται στον Ειδικό Λογαριασμό πριν την 
έκδοση του σχετικού τετραπλοτύπου ποσού αναφοράς, 
το οποίο διαφορετικά δεν εκδίδεται, επ’ ονόματι του 
Συλλόγου, στο υποκατάστημα της Εθνικής Τραπέζης 
στην Κυπαρισσία. 

4. Τα κατά τον τρόπο αυτό συγκεντρούμενα και κα¬ 
τατιθέμενα χρηματικά ποσά θα αναλαμβάνονται από 
τον Πρόεδρο ή τον Γενικό Γραμματέα ή τον Ταμία, από 
κοινού ή χωριστά ενεργούντων και θα διανέμονται δύο 
φορές το χρόνο, ήτοι κατά μήνα Ιούλιο και Δεκέμβριο 
έκαστου έτους, μετά από απόφαση-εξουσιοδότηση του 
Διοικητικού Συμβουλίου του Συλλόγου, η οποία μπορεί να 
έχει διάρκεια όση και η διάρκεια της θητείας των ανω¬ 
τέρω τριών μελών του Δ.Σ., αφαιρουμένων των ποσών 
υπέρ Δικηγορικού Συλλόγου και Ε.Τ.Α.Α. Τ.Ε.Α.Δ, καθώς 
και του εκάστοτε ποσοστού προκαταβλητέου φόρου 
επί του εναπομένοντος προς διανομή καθαρού ποσού. 

5. Επί του προϊόντος της διανομής, δικαίωμα λήψε- 
ως πλήρους μερίσματος έχουν οι δικηγόροι μέλη του 
Συλλόγου. Οι το πρώτον εγγραφόμενοι δικηγόροι στο 
Πρωτοδικείο Κυπαρισσίας και ασκηθέντες σε άλλο 
Πρωτοδικείο, έχουν δικαίωμα λήψεως μόνον του πενή¬ 
ντα τοις εκατό (50%) του πλήρους μερίσματος, για την 
πρώτη διετία, από της εγγραφής των στο Μητρώο του 
Δικηγορικού Συλλόγου Κυπαρισσίας. Δικαίωμα λήψεως 
πλήρους μερίσματος έχουν οι εκ μεταθέσεως δικηγόροι 
μετά την παρέλευση τριετίας από της εγγραφής των 
στο Μητρώο του Συλλόγου που διατηρούν δικηγορικό 
γραφείο και ασκούν ενεργό δικηγορία στην περιφέρεια 
του Πρωτοδικείου Κυπαρισσίας. 

Για τους δικαιούχους της διανομής αποφασίζει κάθε 
φορά το Διοικητικό Συμβούλιο με βάση όσα διαλαμβά¬ 
νονται στην παρούσα παράγραφο. 

Το ποσοστό του είκοσι τοις εκατό (20%), θα καταβάλ¬ 
λεται στο δικαιούχο κατά τα ως άνω δικηγόρο παράλλη¬ 
λα με το αναλογούν σ' αυτόν μέρισμα εκ του ποσοστού 
ογδόντα τοις εκατό (80%). 


Άρθρο 3 

Το Διοικητικό Συμβούλιο του Δικηγορικού Συλλόγου 
Κυπαρισσίας αποφαίνεται οριστικά επί της διαφωνίας 
των τυχόν αποκλεισμένων της διανομής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 
-Φ- 

Αριθμ. ΔΤΔ Α 5026755 ΕΞ2015 (2) 

Καθορισμός ωραρίου λειτουργίας Τελωνειακών Αρχών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 3 του Ν. 2960/2001 (ΦΕΚ 265/Α/22-11-2001) 
«Εθνικός Τελωνειακός Κώδικας», που αφορά στις αρμοδιό¬ 
τητες της Τελωνειακής Υπηρεσίας, καθώς και του άρθρου 
5 του ίδιου νόμου, σύμφωνα με το οποίο, με απόφαση 
του Υπουργού Οικονομικών, καθορίζεται ιδιαίτερο ωράριο 
λειτουργίας των Τελωνειακών Αρχών. 

β) Την υπ’ αριθμ. Υ14/3-10-2015 (ΦΕΚ 2144/Β/6-10-2015) 
απόφαση του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Οικονομικών Τρύφωνα Αλε- 
ξιάδη». 

γ) Των άρθρων 88 και 90 του Π.δ. 111/2014 (ΦΕΚ 178/ 
Α/29-8-2014) «Οργανισμός του Υπουργείου Οικονομικών». 

δ) Των άρθρων 35 και 37 της υπ’ αριθμ. Δ6Α1058824ΕΞ 
2014/8-4-2014 (ΦΕΚ 865/Β/8-4-2014) απόφασης του Γενι¬ 
κού Γ ραμματέα Δημοσίων Εσόδων, όπως έχουν τροπο¬ 
ποιηθεί με τις διατάξεις των άρθρων 2 και 3 της αριθμ. 
Δ.ΟΡΓ.Α 1094448 ΕΞ 2015/10-7-2015 (ΦΕΚ 1574/Β'/27-7-2015) 
όμοιας απόφασης. 

2. Το Π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά όργανα» (ΦΕΚ 98/ 
Α722.04.2005) και κυρίως του άρθρου 90 αυτού. 

3. Της υποπαραγράφου Ε.2 της παραγράφου Ε' 
του άρθρου πρώτου του Ν. 4093/2012 (Α' 222) «Εγκρι¬ 
ση Μεσοπρόθεσμου Πλαισίου Δημοσιονομικής Στρα¬ 
τηγικής 2013-2016-Επείγοντα Μέτρα Εφαρμογής του 
Ν. 4046/2012 και του Μεσοπρόθεσμου Πλαισίου Δημο¬ 
σιονομικής Στρατηγικής 2013-2016», όπως αυτή τροπο¬ 
ποιήθηκε και ισχύει. 

4. Την ανάγκη καθορισμού ιδιαίτερου ωραρίου λει¬ 
τουργίας για τις Ελεγκτικές Υπηρεσίες Τελωνείων 
(ΕΛ.Υ.Τ.) Αττικής και Θεσσαλονίκης, καθώς και για τα 
Γραφεία Κινητών Ομάδων Ελέγχου (Κ.Ο.Ε.) των Τελω¬ 
νείων, προκειμένου να επιτελέσουν τον ρόλο τους για 
την πρόληψη και την καταστολή του λαθρεμπορίου και 
γενικότερα των τελωνειακών παραβάσεων, στην επι¬ 
βολή της ορθής εφαρμογής της εθνικής και ενωσιακής 
τελωνειακής νομοθεσίας, με την ενίσχυση των εκ των 
υστέρων και των προληπτικών τελωνειακών ελέγχων, 
συμβάλλοντας με τον τρόπο αυτό στην διαφύλαξη του 
υγιούς εμπορίου και γενικότερα στην εξυπηρέτηση του 
εμπορίου. 

5. Το γεγονός ότι η παρούσα απόφαση δεν προκαλεί 
δαπάνη για τον προϋπολογισμό του Κράτους, αποφα¬ 
σίζουμε: 

1. Οι Ελεγκτικές Υπηρεσίες Τελωνείων (ΕΛ.Υ.Τ.) Αττικής 
και Θεσσαλονίκης (άρθρο 35 της αριθμ. Δ6Α1058824ΕΞ 
2014/8-4-2014 απόφασης, όπως έχει τροποποιηθεί με τις 
διατάξεις του άρθρου 2 της αριθμ. Δ.ΟΡΓ.Α 1094448 ΕΞ 
2015/10-7-2015 όμοιας απόφασης) και τα Γραφεία Κινη¬ 
τών Ομάδων Ελέγχου (Κ.Ο.Ε.) των Τελωνείων (άρθρο 
37 της αριθμ. Δ6Α 1058824ΕΞ 2014/8-4-2014 απόφασης, 
όπως έχει τροποποιηθεί με τις διατάξεις του άρθρου 
3 της αριθμ. Δ.ΟΡΓ.Α 1094448 ΕΞ 2015/10-7-2015 όμοιας 
απόφασης), για την επίτευξη της αποστολής τους, επι¬ 
τρέπεται να λειτουργούν και πέραν του προβλεπόμενου 
για τις Δημόσιες Υπηρεσίες κανονικού ωραρίου, όλο το 
εικοσιτετράωρο, καθώς και τις εξαιρέσιμες και αργίες, 
με κατάλληλη εναλλαγή του προσωπικού. 

2. Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2015 

Ο ΥΠΟΥΡΓΟΣ 

ΕΥΚΛΕΙΔΗΣ ΤΣΑΚΑΛΩΤΟΣ 
-Φ- 

Αριθμ. Α3/39325/5725 (3) 

Τροποποίηση της υπ’αριθμ. 50984/7947/22-11-2013(Β'3056) 
απόφασης «Άδεια οδήγησης, εκπαίδευση και εξέτα¬ 
ση υποψηφίων οδηγών μοτοποδηλάτων, μοτοσικλε¬ 
τών και αυτοκινήτων». 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) του Ν. 2696/1999 (Α' 57) «Κύρωση του Κώδικα Οδι¬ 
κής Κυκλοφορίας», όπως ισχύει και ιδίως της παρ. 7 
του άρθρου 94. 

β) του Π.δ. 51/2012 (Α' 101) «Προσαρμογή της ελλη¬ 
νικής νομοθεσίας προς την Οδηγία 2006/126/ΕΚ του 
Ευρωπαϊκού Κοινοβουλίου και του Συμβουλίου της 20ης 
Δεκεμβρίου 2006, όπως τροποποιήθηκε με τις Οδηγί¬ 
ες 2008/65/ΕΚ της Επιτροπής της 27ης Ιουνίου 2008, 
2009/113/ΕΚ της Επιτροπής της 25ης Αυγούστου 2009 
και 2011/94/ΕΕ της Επιτροπής της 28ης Νοεμβρίου 2011», 
όπως ισχύει, 

γ) του Π.δ. 74/2008 (Α' 112) «Προσαρμογή της ελληνι¬ 
κής νομοθεσίας προς την οδηγία 2003/59/ΕΚ του Ευ¬ 
ρωπαϊκού Κοινοβουλίου και του Συμβουλίου, της 15ης 
Ιουλίου 2003, «σχετικά με την αρχική επιμόρφωση και 
την περιοδική κατάρτιση των οδηγών ορισμένων οδικών 
οχημάτων τα οποία χρησιμοποιούνται για τη μεταφορά 
εμπορευμάτων ή επιβατών, για την τροποποίηση του 
κανονισμού (ΕΟΚ) αριθμ. 3820/1985 του Συμβουλίου και 
της οδηγίας 91/439/ΕΟΚ του Συμβουλίου και για την 
κατάργηση της οδηγίας 76/914/ΕΟΚ του Συμβουλίου», 
όπως η οδηγία αυτή τροποποιήθηκε με τις οδηγίες 
2004/66/ΕΚ του Συμβουλίου της 26ης Απριλίου 2004 
και 2006/103/ΕΚ της 20ής Νοεμβρίου 2006», όπως ισχύει, 

δ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα» που κωδικο- 
ποιήθηκε με το άρθρο πρώτο του Π.δ. 63/2005 (Α' 98), 

ε) του άρθρο 1 του Ν. 4250/2014 (Α' 74) «Διοικητικές 
Απλουστεύσεις - Καταργήσεις, Συγχωνεύσεις Νομικών 


Προσώπων και Υπηρεσιών του Δημοσίου Τομέα - Τρο¬ 
ποποίηση Διατάξεων του Π.δ. 318/1992 (Α' 161) και λοιπές 
ρυθμίσεις», 

στ) του Π.δ. 109/2014 (Α' 176) «Οργανισμός του Υπουρ¬ 
γείου Υποδομών Μεταφορών και Δικτύων», 
ζ) Του άρθρου 3 του Π.δ. 70/2015 (Α' 114) «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλο¬ 
ντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού», 

η) Του Π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών», 

θ) Του Π.δ. 75/2015 (Α' 117) «Διορισμός Υφυπουργών», 
ι) Της υπ’ αριθμ. οικ. 68225/1135/9-11-2015 (Β' 2405) από¬ 
φασης του Πρωθυπουργού και του Υπουργού Υποδομών 
Μεταφορών και Δικτύων «Καθορισμός αρμοδιοτήτων 
Υφυπουργού Υποδομών, Μεταφορών και Δικτύων Πα¬ 
ναγιώτη Σγουρίδη». 

2. Την ανάγκη για προσαρμογή στο νόμο περί Διοικη¬ 
τικών Απλουστεύσεων, καθώς και για τη συμπλήρωση 
και επικαιροποίηση των διαδικασιών χορήγησης άδειας 
οδήγησης. 

3. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ Α 

1. Η παράγραφος 5 του άρθρου 1 αντικαθίσταται, ως 

εξή ς: 

«5. Στις περιπτώσεις που ο ενδιαφερόμενος αιτείται 
την ίδια ημέρα περισσότερες της μίας από τις διαδικα¬ 
σίες που περιγράφονται στη παρούσα, τότε υποβάλλει 
μία φορά την αίτηση και το παράβολο εκτύπωσης της 
άδειας οδήγησης, πριν την διεκπεραίωση των αιτημά¬ 
των του». 

2. Διαγράφεται η τελευταία υποπερίπτωση: «-Ότι τα 
κατατεθέντα δικαιολογητικά είναι γνήσια.» από: 

α) τις παραγράφους Ια, 2α και 3α του άρθρου 2 
β) την παράγραφο α του άρθρου 4 
γ) την παράγραφο 2α του άρθρου 5 
δ) την παράγραφο 2α του άρθρου 6 
ε) την παράγραφο 2α του άρθρου 7 
στ) την παράγραφο 3α του άρθρου 8 
ζ) την παράγραφο 2α του άρθρου 9 
η) την περίπτωση αα της παραγράφου 2α του άρ¬ 
θρου 10 

θ) την παράγραφο 2α του άρθρου 11 
ι) την παράγραφο Ια του άρθρου 12 
ια) την παράγραφο Ια του άρθρου 13 και 
ιβ) την παράγραφο 3α του άρθρου 14. 

3. Στο τέλος της παραγράφου (η) του άρθρου 4 προ¬ 
στίθεται περίπτωση (ίν) ως εξής: «ϊν) Αριθμός κυκλο¬ 
φορίας του εκπαιδευτικού οχήματος κατηγορίας ΒΕ». 

4. Στο τέλος του άρθρου 7, προστίθεται παράγραφος 
(10) ως εξής: 

«10. Επιτρέπεται η επιστροφή ελληνικής άδειας οδή¬ 
γησης, η οποία έχει μετατραπεί σε αντίστοιχης κατη¬ 
γορίας κράτους έκτος της Ε.Ε., εφόσον υποβάλλει: 

α) Αίτηση-Υπεύθυνη δήλωση του άρθρου 8 του 
Ν. 1599/1986 όπως ισχύει, με την οποία να δηλώνει: 

• Ότι έχει την κανονική του διαμονή στην Ελλάδα ή 
ότι έχει την ιδιότητα του σπουδαστή ή του μαθητή, επί 
έξι (6) μήνες τουλάχιστον στην Ελλάδα, πριν από την 
ημέρα κατάθεσης της αίτησης και των δικαιολογητικών. 

• Τα πλήρη στοιχεία της διεύθυνσης κατοικίας του, η 
οποία πρέπει να βρίσκεται στην περιοχή της Διεύθυνσης 
Μεταφορών και Επικοινωνιών στην οποία υποβάλλεται 
η αίτηση. 

• Τον Αριθμό Φορολογικού Μητρώου (ΑΦΜ). 

• Ότι δεν είναι κάτοχος άλλης άδειας οδήγησης ελ¬ 
ληνικής ή κράτους-μέλους της Ε.Ε. εκτός αυτής που 
αιτείται την επιστροφή. 

β) Φωτοαντίγραφο αστυνομικής ταυτότητας ή ισχύ- 
οντος ελληνικού διαβατηρίου ή ατομικού βιβλιαρίου 
υγείας, κατά τα αναφερόμενα στην παράγραφο 1 β του 
άρθρου 2 του παρόντος. 

γ) Οποιοδήποτε ισχύον δημόσιο έγγραφο βάσει των 
κείμενων διατάξεων, κατά τα αναφερόμενα στην παρά¬ 
γραφο 1γ του άρθρου 2 του παρόντος. 

δ) Την ισχύουσα ξένη άδεια οδήγησης». 

5. Στην περίπτωση (ια) της παραγράφου 1 του άρθρου 
13 διαγράφεται η φράση «ανά κατηγορία». 

6. Η παράγραφος 3 του άρθρου 17 αντικαθίσταται 
ως εξής: 

«3. Σε περίπτωση που ο ενδιαφερόμενος είναι ήδη 
κάτοχος οποιοσδήποτε άδειας οδήγησης, την παραδί- 
δει υποχρεωτικά κατά την παραλαβή της νέας άδειας 
οδήγησης. Η ελληνική άδεια οδήγησης ακυρώνεται και 
φυλάσσεται στον φάκελο του υποψηφίου ενώ η ξένη 
άδεια οδήγησης, είτε προέρχεται από χώρα της Ε.Ε. 
είτε εκτός, αποστέλλεται στην αρμόδια αρχή της χώρας 
έκδοσης της με σχετική ενημέρωση». 

Άρθρο 2 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ Γ 

1. Το προτελευταίο εδάφιο της παραγράφου 8 του άρ¬ 
θρου 21: «Από τη δημοσίευση της παρούσας, το συνολικό 
ποσοστό των συμμετεχόντων υπαλλήλων στο βοηθη¬ 
τικό έργο εξέτασης υποψηφίων οδηγών δεν μπορεί να 
υπερβαίνει το 50% των ενεργών υπαλλήλων εξεταστών 
που συμμετέχουν στη δοκιμασία προσόντων και συμπε¬ 
ριφοράς.», αντικαθίσταται ως εξής: 

«Από τη δημοσίευση της παρούσας, ανά Υπηρεσία Με¬ 
ταφορών και Επικοινωνιών των Περιφερειών της χώρας, 
μπορούν να απασχολούνται στο βοηθητικό έργο εξέτα¬ 
σης υποψηφίων οδηγών, υπάλληλοι σε ποσοστό μέχρι 
το πενήντα τοις εκατό (50%) των υπαλλήλων εξεταστών 
που συμμετέχουν στη δοκιμασία προσόντων και συμπε¬ 
ριφοράς. Γ ια τους υπαλλήλους που απασχολούνται στο 
έργο αυτό στο Υπουργείο Υποδομών, Μεταφορών και 
Δικτύων, το παραπάνω αναφερόμενο ποσοστό εφαρ¬ 
μόζεται επί του συνόλου των υπαλλήλων εξεταστών 
του Υπουργείου». 

2. Το πρώτο εδάφιο της περίπτωσης (δ) της παρα¬ 
γράφου 9 του άρθρου 21 διαγράφεται. 


3. Στο τέλος της παραγράφου 5 του άρθρου 23 προ¬ 
στίθεται εδάφιο ως εξής: 

«Ο υποψήφιος υποβάλλει στην αρμόδια Υπηρεσία μαζί 
με τα υπόλοιπα δικαιολογητικά που προβλέπονται και 
σχετική γνωμάτευση από δευτεροβάθμια υγειονομική 
επιτροπή». 

4. Στο τέλος της παραγράφου 3 του άρθρου 24 προ¬ 
στίθεται περίπτωση (δ) ως εξής: «δ) Αριθμός κυκλοφο¬ 
ρίας του εκπαιδευτικού οχήματος». 

5. Το πρώτο εδάφιο της παραγράφου 5 του άρθρου 
24, αντικαθίσταται ως εξής: 

«5. Η δοκιμασία προσόντων και συμπεριφοράς πραγ¬ 
ματοποιείται εντός δεκαπέντε (15) ημερών από την 
ημερομηνία που προσκομίζεται το Δ.Ε.Ε. για προγραμ¬ 
ματισμό στην αρμόδια Υπηρεσία. Με αιτιολογημένη από¬ 
φαση του οικείου Περιφερειάρχη δύναται η δοκιμασία 
προσόντων και συμπεριφοράς να πραγματοποιείται και 
πέρα των δεκαπέντε (15) ημερών από την κατάθεση του 
Δ.Ε.Ε. για προγραμματισμό». 

6. Το δεύτερο εδάφιο της παραγράφου 11 του του 
άρθρου 24 αντικαθίσταται ως εξής: «Είναι επίσης επιθυ¬ 
μητή η πρακτική εκπαίδευση και η δοκιμασία προσόντων 
και συμπεριφοράς υπό διαφορετικές συνθήκες πυκνό¬ 
τητας κυκλοφορίας και κατά τη διάρκεια της νύχτας». 

7. Το εδάφιο (στ) της παραγράφου 1 του άρθρου 29 
αντικαθίσταται, ως εξής: 

«στ) Ελέγχει τη «Βεβαίωση Ειδικού Ελέγχου (Κ.Τ.Ε.Ο) 
για τη συμμόρφωση των εκπαιδευτικών οχημάτων με 
τις προδιαγραφές του Π.δ. 51/2012 (Α' 101)» του Παρατή- 
ματος IX για τις κατηγορίες ΒΕ, ΟΙ, ΟΙΕ, Ο, ΟΕ, ϋΕ, 
σύμφωνα με τον Πίνακα Τεχνικών Χαρακτηριστικών και 
Βαρών Εκπαιδευτικών Οχημάτων του Παρατήματος VIII». 

8. Στο τέλος της παραγράφου 3 του άρθρου 29 προ¬ 
στίθεται εδάφιο (ζ), ως εξής: 

«ζ) Κατά τη διενέργεια των ειδικών δοκιμασιών Οπισθο- 
πορείας με στροφή, Στάθμευσης δεξιά ή αριστερά και 
Εκκίνηση σε ανήφορο κλίσης περίπου 10%, αποτρέπει, 
εφόσον είναι δυνατόν, τη χρησιμοποίηση των μηχανισμών 
υποβοήθησης οδηγού (όπως κάμερες, βομβητές)». 

9. Στο τέλος της παραγράφου 8 του άρθρου 29 προ¬ 
στίθεται εδάφιο ως εξής: 

«Η ως άνω απόφαση του Γενικού Γραμματέα του 
Υπουργείου Υποδομών Μεταφορών και Δικτύων, συ- 
ντάσσεται από τη Διεύθυνση Διαχείρισης Ανθρωπίνου 
Δυναμικού του Υπουργείου». 

10. Η παράγραφος 5 του άρθρου 30 αντικαθίσταται, 
ως έξης: 

«5. Με απόφαση του οικείου Περιφερειάρχη ορίζεται 
σε κάθε Διεύθυνση Μεταφορών και Επικοινωνιών, ο ανώ¬ 
τατος ημερήσιος αριθμός επιτροπών για κάθε μήνα του 
έτους, λαμβάνοντας υπόψη τον αριθμό των εξεταστών 
και σε κάθε περίπτωση τις ανάγκες που υπάρχουν τη 
συγκεκριμένη χρονική περίοδο, έχοντας σαν αναφορά 
το συνολικό αριθμό επιτροπών τον αντίστοιχο μήνα του 
προηγούμενου έτους. 

Ο αριθμός επιτροπών κατανέμεται ισόποσα στις ημέ¬ 
ρες του μήνα. Επιτρέπεται η υπέρβαση του ανώτατου 
ημερήσιου αριθμού επιτροπών, μέχρι 20% ανά ημέρα, 
σε έκτακτες περιπτώσεις λόγω αυξημένων αναγκών». 

Άρθρο 3 

ΤΡΟΠΟΠΟΙΗΣΕΙΣ ΚΑΙ ΣΥΜΠΛΗΡΩΣΕΙΣ ΠΑΡΑΡΤΗΜΑΤΩΝ 

1. Το πρώτο εδάφιο της «ΟΜΑΔΑΣ Α - ΠΡΟΕΤΟΙΜΑΣΙΑ 
ΟΧΗΜΑΤΟΣ, ΕΙΔΙΚΕΣ ΔΟΚΙΜΑΣΙΕΣ» του Παραρτήματος 
I: «Για όλες.του υποψηφίου», αντικαθίσταται ως εξής: 

«Σε περίπτωση ανατροπής του δίκυκλου ή πρόκλησης 
ατυχήματος, εντός των ειδικά διαμορφωμένων χώρων 
που πραγματοποιούνται οι ειδικές δοκιμασίες, αποτε¬ 
λούν λόγο απόρριψης του υποψηφίου και σημειώνονται 
ως «Πρόκληση ατυχήματος» της Ομάδας Β. Σφάλματα 
κατά την εκτέλεση των δοκιμασιών της Ομάδας Α που 
εμπίπτουν στις διατάξεις του Κ.Ο.Κ. δεν σημειώνονται 
ως σφάλματα στην Ομάδα Γ και δεν αποτελούν λόγο 
απόρριψης του υποψηφίου. Η μη ορθή εκτέλεση οποιοσ¬ 
δήποτε από τις παρακάτω δοκιμασίες συνεπάγεται την 
απόρριψη του υποψηφίου». 

2. Τα δύο πρώτα εδάφια της «ΟΜΑΔΑΣ Α - ΠΡΟΕΤΟΙ¬ 
ΜΑΣΙΑ ΟΧΗΜΑΤΟΣ, ΕΙΔΙΚΕΣ ΔΟΚΙΜΑΣΙΕΣ» του Παραρ¬ 
τήματος II, αντικαθίσταται ως εξής: 

«Σφάλματα κατά την εκτέλεση των δοκιμασιών της 
Ομάδας Α που εμπίπτουν στις διατάξεις του Κ.Ο.Κ. 
δεν σημειώνονται ως σφάλματα στην Ομάδα Γ και δεν 
αποτελούν λόγο απόρριψης του υποψηφίου. Η μη ορθή 
εκτέλεση οποιοσδήποτε από τις παρακάτω δοκιμασίες 
συνεπάγεται την απόρριψη του υποψηφίου. Οι παρακά¬ 
τω δοκιμασίες μπορούν να πραγματοποιούνται και μέσα 
σε ειδικά εξεταστικά κέντρα (πίστες)». 

3. Η περίπτωση (β) της παραγράφου 1 της Ομάδας Α 
του Παραρτήματος III αντικαθίσταται ως εξής: 

«β) Απαραίτητα έγγραφα του οδηγού και του οχήματος 
Έλεγχος των απαραίτητων εγγράφων κατά περίπτωση, 

βα) Του οδηγού [Κατάλληλη και ισχύουσα άδεια οδήγη¬ 
σης, Πιστοποιητικό Επαγγελματικής Ικανότητας (κωδικός 
95), Πιστοποιητικό Επαγγελματικής Κατάρτισης Οδηγού 
Μεταφοράς Επικίνδυνων Εμπορευμάτων (ΑϋΒ), αν ο οδη¬ 
γός είναι ιδιοκτήτης οχήματος Δημόσιας Χρήσης πρέπει 
να κατέχει και την άδεια οδικού μεταφορέα εμπορευμά¬ 
των ή επιβατών κατά περίπτωση (χωρίς να απαιτείται να 
τη φέρει μαζί του), αν ο οδηγός είναι υπάλληλος πρέπει 
να έχει και έγγραφα που αποδεικνύουν την υπαλληλική 
σχέση του οδηγού με τον εργοδότη (βεβαίωση σχέσης 
εργασίας), τα φύλλα καταγραφής του αναλογικού τα¬ 
χογράφου ή/και τα εκτυπώματα του ψηφιακού των τε¬ 
λευταίων 28 ημερών και δικαιολογητικά για ενδεχόμενες 
ημέρες απουσίας του, τουλάχιστον τρία εφεδρικά φύλλα 
καταγραφής ή την κάρτα οδηγού και δύο εφεδρικά ρολά 
χαρτιού εκτύπωσης για τον ψηφιακό ταχογράφο] και 

ββ) Του οχήματος [Άδεια κυκλοφορίας, το βιβλιάριο 
μεταβολών (χωρίς να απαιτείται να το έχει μαζί του), 
Ασφαλιστήριο συμβόλαιο, Αποδεικτικό πληρωμής τελών 
κυκλοφορίας, Δελτίο Τεχνικού Ελέγχου, Κάρτα ελέγχου 
καυσαερίων, τα έγγραφα που απαιτούνται για τη μετα¬ 
φορά (δελτίο αποστολής ή δελτίο αποστολής - τιμο¬ 
λόγιο και φορτωτική, λίστα επιβατών κ.λπ.), Βεβαίωση 
ορθής τοποθέτησης και σωστής λειτουργίας της συ¬ 
σκευής του ταχογράφου, Βεβαίωση ορθής τοποθέτησης 
και σωστής λειτουργίας του συστήματος περιορισμού 
ταχύτητας (κόφτης) και σήμα επικολλημένο στον ανε¬ 
μοθώρακα (μόνο για τα φορτηγά), Πιστοποιητικό ΑϋΒ 
για το όχημα στην περίπτωση μεταφοράς επικίνδυνων 
εμπορευμάτων, Πιστοποιητικό ΑΤΡ για το όχημα στην 
περίπτωση διεθνούς μεταφοράς ευπαθών τροφίμων, 
έγγραφα που απαιτούνται για τις διεθνείς μεταφορές 
(κοινοτική άδεια, άδεια ΕΔΥΜ, ΟΜΒ κ.λπ.)]». 

4. Το εδάφιο (θ) της περίπτωσης I. (Ενέργειες για την 
απόζευξη αρθρωτού οχήματος) της παραγράφου 8 της 
Ομάδας Α του Παραρτήματος III αντικαθίσταται ως εξής: 

«θ) Αποβιβάζεται ο υποψήφιος οδηγός από το ρυμουλκό 
και ελέγχει αν το επικαθήμενο είναι ασφαλισμένο (τάκοι, 


χειρόφρενο) και σημασμένο (προειδοποιητικό τρίγωνο 
ασφαλείας). Σε περίπτωση που οι κύλινδροι πέδησης του 
επικαθήμενου δεν είναι διπλής ενέργειας, ο υποψήφιος 
οδηγός οφείλει να σφίξει και το μηχανόφρενο, δεδομένου 
ότι οι μικρές μετακινήσεις μπορεί να έχουν προκαλέσει 
κάποια χαλάρωση στην πέδη στάθμευσης». 

5. Το εδάφιο (ι) της περίπτωσης II. (Ενέργειες απόζευ¬ 
ξης συρμού) της παραγράφου 8 της Ομάδας Α του Πα¬ 
ραρτήματος III αντικαθίσταται και αναριθμείται ως εξής: 

«θ) Αποβιβάζεται ο υποψήφιος οδηγός από το φορτηγό 
και ελέγχει αν το ρυμουλκούμενο είναι ασφαλισμένο 
(τάκοι, χειρόφρενο) και σημασμένο (προειδοποιητικό τρί¬ 
γωνο ασφαλείας). Σε περίπτωση που οι κύλινδροι πέδη¬ 
σης του ρυμουλκούμενου δεν είναι διπλής ενέργειας, ο 
υποψήφιος οδηγός οφείλει να σφίξει και το μηχανόφρενο 
δεδομένου ότι οι μικρές μετακινήσεις μπορεί να έχουν 
προκαλέσει κάποια χαλάρωση στην πέδη στάθμευσης». 

6. Το εδάφιο (ια) της περίπτωσης II. (Ενέργειες από¬ 
ζευξης συρμού) της παραγράφου 8 της Ομάδας Α του 
Παραρτήματος III αναριθμείται σε: (ι). 

7. Στην τέταρτη στήλη (Μήκος τουλάχιστον) του Πα¬ 
ραρτήματος VIII αντικαθίσταται η φράση: «(Κωδικός 25 ή 
27)» με τη φράση «[Βεβαίωση Ειδικού Ελέγχου (ΚΤΕΟ)]». 

8. Προστίθεται Παράρτημα IX ως εξής: 

«ΠΑΡΑΡΤΗΜΑ IX 

Καταλληλότητα εκπαιδευτικών οχημάτων κατηγοριών 
ΒΕ, 01Ε, Ο, ΟΕ, ϋΙΕ και ϋΕ 

1. Τα εκπαιδευτικά οχήματα των κατηγοριών ΒΕ, 01Ε, 
Ο, ΟΕ, ϋΙΕ και ϋΕ, για τη συμμετοχή τους στη δοκιμασία 
προσόντων και συμπεριφοράς των υποψηφίων οδηγών, 
υποχρεούνται να πληρούν τις απαιτήσεις που προβλέ- 
πονται στο Παράρτημα II του Π.δ. 51/2012 (Α' 101) και συ¬ 
γκεκριμένα τις απαιτήσεις που αφορούν στην ελάχιστη 
συνολική πραγματική μάζα του οχήματος. 

2. Στο πλαίσιο διενέργειας του ειδικού και περιο¬ 
δικού ελέγχου εκπαιδευτικού οχήματος, όπως αυτός 
προβλέπεται από την υπ’ αριθμ. υπουργική απόφαση 
35364/4046/2006 (Β' 813) και συγκεκριμένα στα σημεία 
ελέγχου με κωδικό αριθμό ΕΚΠ.07, ΕΚΠ.08 και ΕΚΠ.09 
απαιτείται από τα Δημόσια και Ιδιωτικά ΚΤΕΟ, μαζί με 
την έκδοση του Δελτίου Τεχνικού Ελέγχου και η έκδοση 
βεβαίωσης της μορφής του Υποδείγματος που ακολου¬ 
θεί και βεβαιώνει ότι το εκπαιδευτικό όχημα πληροί τις 
προϋποθέσεις του Παραρτήματος II του Π.δ. 51/2012 (Α' 
101). Ο έλεγχος του σημείου με κωδικό αριθμό ΕΚΠ.09 
συνίσταται στη διαπίστωση της συνολικής μάζας του 
έμφορτου κατά τον έλεγχο, εκπαιδευτικού οχήματος. 
Στην περίπτωση αυτή η εκδιδόμενη βεβαίωση έχει την 
ίδια διάρκεια ισχύος με το ΔΤΕ. 

3. Γ ια τις περιπτώσεις εκπαιδευτικών οχημάτων που 
διαθέτουν ισχύον δελτίο τεχνικού ελέγχου, η έκδοση 
της ως άνω βεβαίωσης, εντάσσεται στο πλαίσιο έκτα¬ 
κτου ειδικού ελέγχου του εκπαιδευτικού οχήματος που 
διενεργείται από Δημόσια και Ιδιωτικά ΚΤΕΟ και στην 
περίπτωση αυτή η εκδιδόμενη βεβαίωση ισχύει έως και 
τη λήξη του Δελτίου Τεχνικού Ελέγχου (ΔΤΕ). 

4. Ειδικότερα και όσον αφορά την πλήρωση των προ¬ 
διαγραφών του Παραρτήματος II του Π.δ. 51/2012 (Α' 101) 
αναφορικά με τη φόρτωση και ανάλογα με τον τρόπο 
φόρτωσης και τον τύπο του φορτίου που χρησιμοποιεί¬ 
ται, διακρίνεται σε τρεις κατηγορίες. Οι κατηγορίες αυ¬ 
τές και οι προδιαγραφές που πρέπει να τηρούνται είναι: 

ϊ) Δεξαμενές υγρών 

θα πρέπει κατ’ ελάχιστον να πληρούνται οι κάτωθι 
προδιαγραφές: 

• Διαφανείς δεξαμενές όπου είναι εύκολα ορατή η 
στάθμη του υγρού 

• Εκ κατασκευής αναγραφή της μεγίστης χωρητικό¬ 
τητας της δεξαμενής 

• Η δεξαμενή να είναι βαθμονομημένη 

• Πλήρωση των δεξαμενών υποχρεωτικά με νερό 

• Πλήρωση των δεξαμενών σε ποσοστό μεγαλύτερο 
του 80% της συνολικής χωρητικότητας της δεξαμενής 

μ) Συμπαγή φορτία 

Θα πρέπει κατ’ ελάχιστον να πληρούνται οι κάτωθι 
προδιαγραφές: 

• Περιγραφόμενα γεωμετρικά χαρακτηριστικά (δια¬ 
στάσεις) 

• Περιγραφή του υλικού το οποίο θα πρέπει να είναι 
τετραγωνικής ή ορθογώνιας διατομής 

• Ελάχιστη μάζα ανά μονάδα φορτίου 500 κιλά. Επι¬ 
τρέπεται και μόνο για την εκπλήρωση της ελάχιστης 
συνολικής μάζας η χρήση μίας μονάδας φορτίου μάζας 
μικρότερης των 500 κιλών. 

μι) Φορτίο κυβισμένο 

Θα πρέπει κατ’ ελάχιστον να πληρούνται οι κάτωθι 
προδιαγραφές: 

• Φορτίο χύδην από το ίδιο υλικό ή 

• Φορτίο σε συσκευασίες με το ίδιο περιεχόμενο ή 

• Κομμάτια από το ίδιο υλικό 

Σε κάθε περίπτωση απαιτείται περιγραφή του υλικού, 
αριθμητική καταγραφή των συσκευασιών και διαστάσεις 
του φορτίου. 

5. Σε όλες τις ανωτέρω περιπτώσεις το φορτίο θα 
πρέπει να είναι εύκολα προσβάσιμο και μετρήσιμο από 
τους εξεταστές και για το λόγο αυτό με ευθύνη του εκ¬ 


παιδευτή το εκπαιδευτικό όχημα θα πρέπει να διαθέτει 
σκάλα για την πρόσβαση στην καρότσα και μέτρο (άμε¬ 
τρο), για την επιβεβαίωση των διαστάσεων του φορτίου. 

6. Στην περίπτωση που εξεταστής υποψηφίων οδηγών 
εγείρει αμφιβολίες σχετικά με τη συνολική μάζα του 
έμφορτου οχήματος, δύναται να ζητήσει πριν ή κατά 
τη διάρκεια της εξέτασης τη ζύγιση του οχήματος στο 
πλησιέστερο ΚΤΕΟ ή σε οποιαδήποτε λειτουργούσα 
γεφυροπλάστιγγα. 

7. Σημειώνεται δε ότι, εφόσον το απόβαρο (για παλαιο- 
τέρου τύπου άδειες κυκλοφορίας) ή η μάζα του οχήματος 
εν κυκλοφορία με το αμάξωμα και με το σύστημα ζεύξης 
στην περίπτωση ρυμουλκού οχήματος (σημείο Θ στις 
νεωτέρου τύπου άδειες κυκλοφορίας) που αναγράφεται 
στην άδεια κυκλοφορίας, είναι μεγαλύτερο ή ίσο από την 
ελάχιστη επιτρεπόμενη μάζα που προβλέπεται από τις 
διατάξεις του Παραρτήματος II του Π.δ. 51/2012 (Α' 101) 
για την κατηγορία του οχήματος, τότε δεν απαιτείται 
φόρτωση στο όχημα ούτε η ζύγισή του. Στη βεβαίωση 
που εκδίδεται από το Δημόσιο ή Ιδιωτικό ΚΤΕΟ και στο 
σημείο Γ του πίνακα αυτής αντί της αναγραφής «Μάζα 
έμφορτου οχήματος κατά τον έλεγχο» θα αναγράφεται 
«Μάζα οχήματος (απόβαρο) όπως λαμβάνεται από την 
άδεια κυκλοφορίας», στο δε σημείο Δ «Περιγραφή φορ¬ 
τίου και διαστάσεις κατά τον έλεγχο» θα αναγράφεται: 
«Δεν απαιτείται η τοποθέτηση φορτίου». 

8. Η ορθή φόρτωση του οχήματος γίνεται με ευθύνη 
του εκπαιδευτή, χρησιμοποιώντας τα κατάλληλα μέσα 
πρόσδεσης σύμφωνα με τις κείμενες διατάξεις. 

ΥΠΟΔΕΙΓΜΑ ΒΕΒΑΙΩΣΗΣ ΕΙΔΙΚΟΥ ΕΛΕΓΧΟΥ (Κ.Τ.Ε.Ο) ΓΙΑ ΤΗ ΣΥΜΜΟΡΦΩΣΗ ΤΩΝ 
ΕΚΠΑΙΔΕΥΤΙΚΩΝ ΟΧΗΜΑΤΩΝ ΜΕ ΤΙΣ ΠΡΟΔΙΑΓΡΑΦΕΣ ΤΟΥ Π.Δ.51/2012 (ΑΊ01) 

ΤΙΤΛΟΣ ΚΤΕΟ. 

1) (Τόπος .), σήμερα την (ημερομηνία .), κατόπιν ελέγχου 

των σημείων ΕΚΠ. 07, ΕΚΠ. 08 και ΕΚΠ. 09 στο όχημα με τα ακόλουθα στοιχεία: 

α. Εργοστασίου κατασκευής (Μάρκας). 

β. Αριθμός πλαισίου (νΐΝ). 

γ. Είδος οχήματος.[αναγράφεται κατά περίπτωση: 

φορτηγό, ρυμουλκούμενο με τρίγωνο ζεύξης κεντροαξονικό ρυμουλκούμενο, 
ημιρυμουλκούμενο (επικαθήμενο)] 
δ. Αριθμός κυκλοφορίας. 


2) Διενεργήθηκε τεχνικός έλεγχος στα σημεία ΕΚΠ. 07, ΕΚΠ. 08 και ΕΚΠ. 09 της υπ. 
αριθμ. υ.α.35364/4046/2006 (Β’813) όπως ισχύει, κατά τον οποίο διαπιστώθηκαν: 


Α. 

Μέγιστο Μήκος Οχήματος: 

Β. 

Μέγιστο Πλάτος Οχήματος: 

Γ. 

Μάζα 'Εμφορτου Οχήματος κατά τον Έλεγχο: 


Δ. 

Περιγραφή Φορτίου και διαστάσεις κατά τον 
έλεγχο: 

Περίπτωση Φορτίου ί, ϋ: 

• Αριθμός δεξαμενών ή συμπαγών φορτίων 

• Διαστάσεις δεξαμενών ή συμπαγών 
φορτίων 

• Υλικό δεξαμενής ή συμπαγούς φορτίου 

Περίπτωση Φορτίου ίϋ: 

• Διαστάσεις κυβισμένου φορτίου 

• Είδος φορτίου 

• Υλικό 


3) Το όχημα αποτελεί μέρος συνδυασμού οχημάτων (συρμού) με ενιαία άδεια 

κυκλοφορίας και συνδυάζεται με.(αναγράφεται το είδος του οχήματος 

βάσει της 1 .γ). 


Ο Ελεγκτής 


ΟΙ ΒΕΒΑΙΟΥΝΤΕΣ 

Ο Προϊστάμενος 


ΣΦΡΑΓΙΔΑ ΚΤΕΟ 


Ημερομηνία ισχύος 


Άρθρο 4 
Ισχύς 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Παπάγου, 16 Δεκεμβρίου 2015 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΣΓΟΥΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη τηςΈνωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.θΐ. 91 ·) 


Ηλεκτρονική Διεύθυνση: ήΙΙρ://νννννν.β1.9Γ - β-ιηεϊΙ: ννβΙ)ΐη3δίβΓ.βί@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































